เป็นมาได้เกือบอาทิตย์แล้วค่ะ จะรู้สึกคันบริเวณภายนอกรวมถึงปากมดลูกแต่ไม่แน่ใจว่าเป็นที่ข้างในด้วยรึเปล่า แต่ไม่มีอาการตกขาวผิดปกติค่ะ ไม่มีอาการนี้ตกขาวเลย อยากทราบว่าติดเชื้อราหรือแบคทีเรียอะไรหรือเปล่าค่ะ ควรพบแพทย์หรือปรึกษาเภสัชดีเพือรับยาดีคะ
สวัสดีค่ะ อาการคันที่อวัยวะเพศ อาจเกิดจาก-การติดเชื้อราในช่องคลอด มักจะมีอาการคันช่องคลอดมาก และมีตกขาวผิดปกติร่วมด้วย-การติดเชื้อปรสิตในช่องคลอด ตกขาวมักจะมีสีแปลกไป เช่น เขียว เทา หรือาจมีฟอง มักมีกลิ่นเหม็น และทำให้แสบหรือคันช่องคลอด อวัยวะเพศภายนอกบวมแดงได้-การติดเชื้อโรคทางเพศสัมพันธ์อื่นๆ เช่น หนองในแท้ หนองในเทียม เริม-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมาก-ช่องคลอดแห้งแนะนำพบสูตินรีแพทย์เพื่อตรวจเพิ่มเติม หากมีอาการคันอวัยวะเพศมาก มีตกขาวผิดปกติ การดูแลตัวเองเบื้องต้น ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาด ใส่เสื้อผ้าไม่อับชื้น งดการมีเพศสัมพันธ์